БЪЛГАРИЯ 2030

|  |  |  |  |  |  |
| --- | --- | --- | --- | --- | --- |
| П7 **Транспортна свързаност** | | | | | |
| * 7.1 **Железопътен транспорт** | | | | | |
| Целта на този подприоритет е постигането на по-високо качество и по-широк обхват на железопътните услуги при нарастване на дела на превозените пътници и товари. Ще се предприемат действия за подобряване на свързаността на регионите на страната, както и за постигането на положителен ефект върху качеството на въздуха и безопасността на движение. Ще продължат усилията за по-добро интегриране на националната железопътна мрежа в европейската железопътна система, което ще допринесе за ускоряване на икономическото развитие на страната и транс-граничното сътрудничество. | | | | | |
| **Индикатори за изпълнение** | | | | | |
| **наименование** | **източник** | **текуща  стойност** | | **целева  стойност** | **средна стойност в ЕС** |
| Завършеност на основната конвенционална TEN-T жп мрежа, % | ЕК | 11%  (2016 г.) | | Достигане средното ниво в ЕС | 51.5%  (2016 г.) |
| Дял на превозени пътници с железопътен транспорт | НСИ | 4.5%  (2019 г.) | | 6.5% | - |
| Дял на превозени товари с железопътен транспорт | НСИ | 15.5%  (2019 г.) | | 22% | - |
| **Области на въздействие** | | | | | |
| * + 7.1.а **Управление на железопътния сектор** | | | | | |
| Железопътният транспорт ще остане приоритетна област в транспортната политика, като секторът ще се развива и управлява по начин, който да му позволи да се конкурира ефективно на транспортния пазар, като осигурява качествени пътнически и товарни превози, да инвестира разумно и поддържа необходимите активи в добро състояние.  Ще продължи ефективното управление на публичното финансиране за железопътния транспорт, чрез сключване на многогодишен договор за развитие на железопътната инфраструктура и договор за извършване на обществени пътнически железопътни услуги. | | | | | |
| **Съотносими Цели за устойчиво развитие на ООН** | | | | | |
| Цел 3. Осигуряване на здравословен живот и насърчаване благосъстоянието на всички във всяка възраст  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.1.б **Железопътна инфраструктура** | | | | | |
| Ще продължат усилията за изграждане на основната Трансевропейска железопътна мрежа на територията на страната до 2030 г. Действията ще бъдат насочени към доизграждане на железопътния коридор от българо-сръбската граница до Бургас/Свиленград (турска граница) и строителство по направленията Карнобат – Синдел и София – граница с Република Северна Македония. Ще бъдат положени усилия и за изпълнението и на останалите отсечки от Трансевропейската железопътна мрежа на страната. Внедряването на Европейската система за управление на железопътния трафик (ERTMS) ще продължи, което ще допринесе за допълнително повишаване безопасността на движение и повишаване на ефективността на сектора. Ще продължат усилията за подобряване на качеството на железопътните линии в страната. | | | | | |
| **Съотносими Цели за устойчиво развитие на ООН** | | | | | |
| Цел 3. Осигуряване на здравословен живот и насърчаване благосъстоянието на всички във всяка възраст  Цел 9. Изграждане на устойчива инфраструктура, насърчаване на приобщаваща и устойчива индустриализация и насърчаване на иновациите  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.1.в **Подвижен състав** | | | | | |
| За подобряване качеството на обществената железопътна пътническа услуга, ще се предприемат мерки за обновяването на подвижния състав на „БДЖ – Пътнически превози“ ЕООД. | | | | | |
| **Съотносими Цели за устойчиво развитие на ООН** | | | | | |
| Цел 3. Осигуряване на здравословен живот и насърчаване благосъстоянието на всички във всяка възраст  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.2 **Автомобилен транспорт** | | | | | |
| Усилията за подобряване на качеството на пътната инфраструктура в страната, както и за осигуряване на по-ефективни транспортни услуги, ще бъдат продължени. Стремежът ни ще бъде насочен към ефективното интегриране на националната в европейската транспортна мрежа. Приоритет ще бъде навременното изграждане на Трансевропейската пътна мрежа, включително чрез доизграждането на магистрални пътища по най-важните направления на страната. | | | | | |
| **Индикатори за изпълнение** | | | | | |
| **наименование** | **източник** | **текуща  стойност** | | **целева  стойност** | **средна стойност в ЕС** |
| Качество на пътищата | ЕК | 3.52  (2018 г.) | | Достигане средното ниво в ЕС | 4.78 |
| Дял на автомагистралите от общата пътна мрежа | НСИ, АПИ | 4%  (2019 г.) | | 7% | - |
| **Области на въздействие** | | | | | |
| * + 7.2.а **Пътна инфраструктура** | | | | | |
| Ще продължи работата по изграждането на Трансевропейската транспортна инфраструктура, с фокус върху доизграждането на автомагистралните връзки в Северна България, с оглед повишаването на пътната безопасност в тази част на страната и осигуряването на условия за преминаване на трафика по направлението София – Варна и в посока север – юг по направленията Дунав мост 1 – Русе – Велико Търново – тунел под Шипка – Южна България и Дунав мост 2 – Видин – София – Южна България. Ще се развиват първокласните и второкласни пътища, тъй като са важни за икономическото развитие на прилежащите им региони и за осигуряването на свързаност с основната мрежа и нейните транспортни възли. Ще се търси и възможност за изграждането на трети мост над р. Дунав. Ще продължат усилията за подобряване на качеството на пътищата в цялата републиканска пътна мрежа. | | | | | |
| **Съотносими Цели за устойчиво развитие на ООН** | | | | | |
| Цел 3. Осигуряване на здравословен живот и насърчаване благосъстоянието на всички във всяка възраст  Цел 9. Изграждане на устойчива инфраструктура, насърчаване на приобщаваща и устойчива индустриализация и насърчаване на иновациите  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.2.б **Безопасност на движение** | | | | | |
| В областта на пътната безопасност усилията ще бъдат насочени към постигане на безопасна универсална мобилност, която интегрира жизненоважни знания и умения за опазване живота и здравето на човека при взаимодействие с пътната система, не създава предпоставки за рискови ситуации, породени от трафика, минимизира човешките грешки на пътя и смекчава последиците от тях. Пълноценното интегриране на пътната безопасност в управлението на пътната инфраструктура ще допринесе за ограничаване на отрицателните ефекти на транспортния сектор, ефективно развитие на толерантна към човешките грешки републиканска пътна инфраструктура, осигуряваща универсална мобилност при подхода „безопасна система“, в т.ч. прилагане на мерки по обезопасяване на участъците с концентрация на пътнотранспортни произшествия и по обезопасяване на крайпътното пространство, актуализация на действащата организация на движение с приоритет към автомагистралите. | | | | | |
| **Съотносими Цели за устойчиво развитие на ООН** | | | | | |
| Цел 3. Осигуряване на здравословен живот и насърчаване благосъстоянието на всички във всяка възраст.   * Подцел 3.6 Намаляване наполовина до 2020 г. на общия брой в световен мащаб на смъртните случаи и нараняванията при пътнотранспортни произшествия.   Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.2.в **Интелигентни транспортни системи** | | | | | |
| Усилията ще бъдат фокусирани върху подобряването и развитието на услугата/ите за потребителите – внедряване на съвременни системи за управление на трафика, покритие с wi-fi свързаност, мрежа за алтернативни горива. В голяма степен интелигентни транспортни системи ще бъдат внедрени за обслужване на трафика по основните транзитни пътни направления. Ще се работи активно и за въвеждането на електронна комуникация при превоза на товари, т.нар. електронна товарителница. Усилия ще бъдат насочени и към изграждане на интелигентни транспортни системи и по участъци от републиканските пътища, които са извън Трансевропейската пътна мрежа, с цел повишаване на безопасността на движение и навременното сигнализиране на водачите на МПС за пътните условия. | | | | | |
| **Съотносими Цели за устойчиво развитие на ООН** | | | | | |
| Цел 9. Изграждане на устойчива инфраструктура, насърчаване на приобщаваща и устойчива индустриализация и насърчаване на иновациите  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.3 **Воден и въздушен транспорт** | | | | | |
| Усилията са насочени към подобряване на пристанищната и летищната инфраструктура, с оглед постигането на високо качество на предоставяните услуги. Предвижда се засилване на дигитализацията, посредством надграждане на съществуващите и внедряване на нови информационни системи. За вътрешно-водния транспорт е от съществено значение поддържането и подобряването на характеристиките на водния път в общия българо-румънски участък от река Дунав. Ще нарасне ефективността на извършената работа във водния транспорт и ще бъде намален екологичният отпечатък от корабоплаването. | | | | | |
| **Индикатори за изпълнение** | | | | | |
| **наименование** | **източник** | **текуща  стойност** | | **целева  стойност** | **средна стойност в ЕС** |
| Индекс за качеството на пристанищната инфраструктура | ЕК | 4.23  (2018 г.) | | Достигане средното ниво в ЕС | 5.00  (2018 г.) |
| Индекс за ефективността на услугите във въздушния транспорт | ЕК | 4.43  (2018 г.) | | Достигане средното ниво в ЕС | 5.19  (2018 г.) |
| **Области на въздействие** | | | | | |
| * 7.3.а **Пристанищна инфраструктура и вътрешни водни пътища** | | | | | |
| Ще продължи развитието на пристанищната инфраструктура чрез публично-частно партньорство. Ще се изграждат пристанищни съоръжения (кейови стени, кейови съоръжения, съоръжения против заливане, вълноломи, ледобрани) за безопасен, ефективен и сигурен вътрешно-воден и морски транспорт, както и ще се подобряват техническите характеристики на инфраструктурата за достъп с оглед устойчивото развитие на пристанищата. Ще се изпълняват и мерки за намаляване на вредното въздействие върху околната среда от пристанищните дейности и корабите, които ще доведат до подобряване на екологичните параметри на пристанищните акватории и въздуха.  За решаването на проблемите в свободно течащият участък на р. Дунав, се планира изпълнението на инженерни решения в рамките на общия (с Румъния) участък на реката. За текуща поддръжка на водния път ще бъде доставено оборудване за извършване на драгажни дейности. | | | | | |
| **Съотносими Цели за устойчиво развитие на ООН** | | | | | |
| Цел 9. Изграждане на устойчива инфраструктура, насърчаване на приобщаваща и устойчива индустриализация и насърчаване на иновациите  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.3.б **Летищна инфраструктура** | | | | | |
| Ще бъде финализиран процесът на концесиониране на гражданските летища за обществено ползване. Ще продължи осъществяването на ефективен контрол върху изпълнението на сключените концесионни договори. | | | | | |
| **Съотносими Цели за устойчиво развитие на ООН** | | | | | |
| Цел 9. Изграждане на устойчива инфраструктура, насърчаване на приобщаваща и устойчива индустриализация и насърчаване на иновациите  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.3.в **Интелигентни информационни системи** | | | | | |
| Ще продължи развитието на внедрените Речна информационна система (RIS) и Система за управление на корабния трафик (VTMIS), които понастоящем се надграждат. Ще бъдат внедрени система за електронен обмен на информация в българските морски пристанища (Port Community System – PCS) и аналогична система за речните пристанища. | | | | | |
| **Съотносими Цели за устойчиво развитие на ООН** | | | | | |
| Цел 9. Изграждане на устойчива инфраструктура, насърчаване на приобщаваща и устойчива индустриализация и насърчаване на иновациите  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.4 **Комбиниран транспорт** | | | | | |
| Подпомагането на интермодалния/ комбинирания транспорт ще остане приоритет за транспортната политика, с цел да се повиши атрактивността и да се разгърне потенциалът му. Това ще допринесе за подобряване на екологичните показатели на транспортната система и създаването на алтернатива на автомобилния транспорт вкл. и за периоди на икономически кризи. За обезпечаване на мобилността на пътниците и насърчаването им да ползват по-интензивно услугите на обществения и железопътния транспорт ще продължи изграждането на удобни връзки между видовете транспорт. | | | | | |
| **Индикатори за изпълнение** | | | | | |
| **наименование** | **източник** | **текуща  стойност** | | **целева  стойност** | **средна стойност в ЕС** |
| Превозени товари от вътрешен комбиниран транспорт (хил. т.) | НСИ | 3 389  (2018 г.) | | 5 000 | - |
| Изградени/ рехабилитирани железопътни гари (бр.) | НКЖИ | 3  (2019 г.) | | 20 | - |
| Дял на възобновяемата енергия в потреблението на горива от транспорта (%) | НСИ | 8,1%  (2018 г.) | | 14.2% | 8,261%  (2018 г.) |
| **Области на въздействие** | | | | | |
| * + 7.4.а **Пътнически терминали** | | | | | |
| Ще продължи изграждането на удобни връзки между различните видове транспорт (железница – метро, железница – летища, железница – пристанища) за по-голяма мобилност и улеснение на гражданите, както и за насърчаването им да използват по-активно публичните транспортни услуги. Изграждането на повече буферни паркинги ще предразполага хората да оставят личните си автомобили и да използват по-екологосъобразен транспорт, какъвто е метрото. Ще продължат усилията за изграждане на ключови железопътни гарови комплекси на територията на страната. | | | | | |
| **Съотносими Цели за устойчиво развитие на ООН** | | | | | |
| Цел 9. Изграждане на устойчива инфраструктура, насърчаване на приобщаваща и устойчива индустриализация и насърчаване на иновациите  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.4.б **Товарни терминали** | | | | | |
| Ще продължи провеждането на политика за подпомагане на дейности за развитие на интермодалния товарен транспорт и изграждането на съвременни интермодални терминали. Морските и речните пристанища, извършващи обработка на контейнери и ро-ро товари, също изпълняват ролята на мултимодални терминали. Възлагане на концесии на интермодални терминали ще продължи да се прилага като ефективен инструмент за тяхното развитие. | | | | | |
| **Съотносими Цели за устойчиво развитие на ООН** | | | | | |
| Цел 9. Изграждане на устойчива инфраструктура, насърчаване на приобщаваща и устойчива индустриализация и насърчаване на иновациите  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |
|  | | |  | | |
| * 7.4.в **Въздействие на транспорта върху околната среда и здравето на хората** | | | | | |
| За ограничаването на вредното влияние на транспорта върху околната среда, климата и качеството на живот на хората се предвижда въвеждане и насърчаване употребата на горива и енергия от алтернативни и възобновяеми енергийни източници, развитие и увеличаване на дела на екологосъобразните видове транспорт, както и постигане на оптимален баланс в използването потенциала на различните видове транспорт, чрез прехвърляне на превози към по-екологичните видове (железопътен, воден). По този начин ще бъдат постигнати целите на политиката за енергийна диверсификация и декарбонизация на транспорта. | | | | | |
| **Съотносими Цели за устойчиво развитие на ООН** | | | | | |
| Цел 3. Осигуряване на здравословен живот и насърчаване благосъстоянието на всички във всяка възраст  Цел 11. Превръщане на градовете и селищата в приобщаващи, безопасни, адаптивни и устойчиви места за живеене   * Подцел 11.2 Осигуряване до 2030 г. на достъп за всички до безопасни, достъпни и устойчиви транспортни системи на приемливи цени, подобряване на безопасността по пътищата, особено чрез разширяване мрежата на обществения транспорт, като се обръща особено внимание на потребностите на хората в уязвимо положение, жените, децата, лицата с увреждания и по-възрастните хора. | | | | | |
| **Оценка на необходим финансов ресурс** | | | **Източници на финансиране** | | |